Oficialusis leidinys L 098 , 02/04/2004 p. 0022 - 0024



Komisijos reglamentas (EB) Nr. 621/2004 2004 m. balandžio 1 d. nustatantis Tarybos reglamento (EB) Nr. 1164/94 įgyvendinimo taisykles dėl informavimo ir viešumo priemonių, susijusių su Sanglaudos fondo veikla EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. gegužės 16 d. Tarybos reglamentą (EB) Nr. 1164/94, įsteigiantį Sanglaudos fondą [1], ir ypač į jo 14 straipsnio 3 dalį, kadangi: (1) Reikia supaprastinti 1996 m. birželio 25 d. Komisijos sprendimo 96/455/EB dėl informavimo ir viešumo priemonių, kurias valstybės narės ir Komisija turi įgyvendinti dėl Sanglaudos fondo veiklos pagal Tarybos reglamentą (EB) Nr. 1164/94 [2], įgyvendinimą, paaiškėjus, kad tam tikros priemonės yra pernelyg sudėtingos, kad jas būtų galima įgyvendinti. (2) Būtina palengvinti informavimo bei viešumo priemonių įgyvendinimą ir pagerinti jų veiksmingumą, siekiant pagerinti projektų regimumą ir padidinti visuomenės informuotumą apie Europos Sąjungos vaidmenį vykdant sanglaudos politiką. (3) Informavimo priemonės dėl Sanglaudos fondo turėtų būti suderintos su 2000 m. gegužės 30 d. Komisijos reglamente (EB) Nr. 1159/2000 dėl informavimo ir viešumo priemonių, kurias valstybės narės turi įgyvendinti dėl paramos iš struktūrinių fondų [3], nustatytomis priemonėmis dėl struktūrinių fondų. (4) Turėtų būti paaiškinta skleistina informacija, ir priemonės turėtų būti geriausiai pritaikytos tikslui didinti visuomenės informuotumą, PRIĖMĖ ŠĮ REGLAMENTĄ: I SKYRIUS PRINCIPAI IR PRIEMONIŲ TURINYS 1 straipsnis Informavimo ir viešumo priemonių dėl Sanglaudos fondo darbo tikslas – didinti visuomenės informuotumą apie projektus, kurių dalį finansuoja fondas, ir atskleisti, kokį vaidmenį vaidina Bendrija per minėtą fondą. Priemonės skiriamos visuomenei naudą gaunančiose valstybėse narėse ir jomis siekiama kurti vienodą įvaizdį apie Bendrijos vaidmenį. Jei reikia, jos gali apimti veiklą dėl programų ir projektų, iš dalies finansuojamų struktūrinių fondų lėšomis pagal Reglamentą (EB) Nr. 1159/2000. 2 straipsnis Valstybės narės užtikrina, kad už Sanglaudos fondo projektų įgyvendinimą atsakingos institucijos (toliau – atsakingos institucijos) imtųsi administracinių priemonių, užtikrinančių informavimą apie minėtus projektus ir jų viešumą pagal šį reglamentą. Priėmus sprendimą dėl dalinio finansavimo Sanglaudos fondo lėšomis, jos parengia nuoseklų priemonių rinkinį visai projektų gyvavimo trukmei. 3 straipsnis Atsakingos institucijos informuoja Komisiją, įskaitant jos biurą atitinkamoje valstybėje narėje, apie 2 straipsnio antroje pastraipoje nurodytas priemones. Prireikus jos gali kreiptis techninės pagalbos priemonėms įgyvendinti. 4 straipsnis Be projekto aprašymo, priemonės ir informavimo bei viešumo instrumentai apima ir šiuos elementus: a) Sąjungos vaidmens per Sanglaudos fondą paaiškinimą tokiais žodžiais arba lygiaverte išraiška: "Šis projektas padeda sumažinti ekonominius ir socialinius skirtumus tarp Europos Sąjungos piliečių"; b) Europos vėliavą, laikantis priede nustatytų grafinių taisyklių, ir šiuos žodžius ar lygiavertę išraišką: "Šį projektą iš dalies finansuoja Europos Sąjunga." 5 straipsnis Atsakingos institucijos siunčia Komisijai visą informaciją, būtiną Reglamento (EB) Nr. 1164/94 14 straipsnio 1 dalyje numatytos metinės ataskaitos parengimui. II SKYRIUS INFORMAVIMO IR VIEŠUMO PRIEMONĖS I SKIRSNIS Privalomos priemonės 6 straipsnis Įgyvendinant projektus, imamasi 7 ir 8 straipsniuose nustatytų priemonių. 7 straipsnis 1. Komisijai priėmus sprendimą dėl dalinio projekto finansavimo, žiniasklaida (spauda, radijas, televizija) informuojama apie jo pradėjimą, pagrindinius įgyvendinimo etapus ir užbaigimą pačiu tinkamiausiu būdu, daugiausia per spaudą, tačiau taip pat per atsišaukimus spaudai ir kitomis priemonėmis. Kai bendros projekto išlaidos nesiekia 50 milijonų eurų, pirmoje pastraipoje nurodytos spaudos konferencijos neprivalomos. Atsižvelgdama į projekto svarbą ir poveikį, atsakinga institucija prireikus nusprendžia sušaukti minėtas konferencijas. 2. Dokumentai apie projektą pateikiami žiniasklaidai ir kitoms suinteresuotoms šalims. 8 straipsnis 1. Projektų vietose darbų metu įrengiami informaciniai stendai. Ne vėliau kaip per šešis mėnesius po darbų užbaigimo plačiajai visuomenei prieinamose infrastruktūros vietose informacinius stendus pakeičia memorialinės lentos. 2. Jeigu projektas finansuojamas Sanglaudos fondo lėšomis, įrengiamas projektą apibūdinantis ir 4 straipsnyje nurodytą informaciją suteikiantis informacinis stendas arba pritvirtinama lenta. Informacija turėtų užimti ne mažiau kaip 25 % informacinio stendo vietos. 2 SKIRSNIS Kitos priemonės 9 straipsnis Be 7 ir 8 straipsniuose išvardytų priemonių, atsakingos institucijos ir projekto rėmėjai gali vykdyti kitas priemones, kuriomis siekiama 1 straipsnyje nurodyto tikslo informuoti visuomenę, visų pirma: a) iškabinti reklaminius stendus gerai matomose vietose; g) leisti leidinius (brošiūras, informacinius lapelius, informacinius biuletenius ir t. t.) ir rengti vaizdo medžiagą; c) kurti puslapius internete. III SKYRIUS PRIEŽIŪROS KOMITETŲ VAIDMUO 10 straipsnis Konkretaus Priežiūros komiteto posėdžiuose pirmininkas paskelbia ataskaitą apie pažangą dėl viešumo priemonių ir pateikia nariams pagamintos medžiagos kopijas arba viešumo priemonių, kurių buvo imtasi, įrodymą bei naudotas priemones, pavyzdžiui, informacinių stendų ir įvykių fotografijas. 11 straipsnis Pagal 7 straipsnį Priežiūros komiteto pirmininkas, padedamas Komisijos, informuoja žiniasklaidą apie Komiteto darbą ir projektų, už kuriuos jis atsakingas, pažangą. IV SKYRIUS BAIGIAMOSIOS NUOSTATOS 12 straipsnis Sprendimas 96/455/EB panaikinamas. Nuorodos į panaikintą sprendimą aiškinamos kaip nuorodos į šį reglamentą. 13 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 1 d. Komisijos vardu Michel Barnier Komisijos narys [1] OL L 130, 1994 5 25, p. 1. Reglamentas su paskutiniais pakeitimais, padarytais Reglamentu (EB) Nr. 1265/1999 (OL L 161, 1999 6 26, p. 62). [2] OL L 188, 1996 7 27, p. 47. [3] OL L 130, 2000 5 31, p. 30. -------------------------------------------------- PRIEDAS Išsamias grafines taisykles dėl Europos vėliavos galima rasti tokiu adresu: http://europa.eu.int/abc/symbols/emblem/index_en.htm Pagrindinių elementų, įtrauktinų į informavimo ir viešumo instrumentus ir priemones, pavyzdys: +++++ TIFF +++++ --------------------------------------------------